Koordinatės: 54°58′52″š. pl. 25°45′41″r. ilg.﻿ / ﻿54.981219°š. pl. 25.761522°r. ilg.﻿ / 54.981219; 25.761522

|  |
| --- |
| **Pabradės „Žeimenos" gimnazija** |
| Pabradės „Žeimenos" gimnazija herbasPabradės „Žeimenos" gimnazija herbas |
| Pabradės „Žeimenos" gimnazija |
| **Adresas** | Vilniaus g. 43, Pabradė |
| **Direktorius(-ė)** | Edita Meškovienė |
| **Mokinių skaičius** | 528 |
| **Įkūrimo data** | 1945 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 54 |

Gimnazija 2016 m.
Nuo stadiono pusės
**Švenčionių rajono Pabradės „Žeimenos" gimnazija** – dieninė, savarankiško mokymosi bendrojo lavinimo mokykla Pabradėje (Švenčionių raj.), Vilniaus g. 43, vykdanti pradinio, pagrindinio, vidurinio ir papildomo ugdymo programas rusų ir lenkų kalba. Įstaigos kodas 190506888. Steigėjas Švenčionių rajono savivaldybės taryba.

Filialas: Pabradės „Žeimenos" gimnazijos Magūnų skyrius.

Istorija
--------

Pabradės 1-oji vidurinė mokykla atidaryta 1945 m. dviejų aukštų pastate Bažnyčios gatvėje, kuris buvo pastatytas dar prieš Antrąjį pasaulinį karą. Pirmoji mokyklos direktorė ir organizatorė – pradinių klasių mokytoja A. J. Gatalskaja. 1945 m. rudenį mokykloje mokėsi 120 mokinių, dirbo 4 mokytojai. Iš pradžių mokymas vyko rusų kalba, o nuo 1954 m. atsirado ir lenkiškų klasių. Atsidarė ir vakarinė darbo jaunimo mokykla. Tais pačiais metais mokykla išleido ir savo pirmąją mokinių laidą. Mokyklos abiturientai mokslus tęsė ne tik Lietuvos mokyklose bei universitetuose, bet ir kitų respublikų švietimo įstaigose.

Kasmet mokinių skaičius augo, pamokos vyko dviem pamainomis, nebuvo sporto salės, todėl 1964 m. pastatytas naujas mokyklos pastatas Vilniaus gatvėje, kuriame buvo erdvios šviesios klasės, įrengti kabinetai, aktų ir sportų salės, valgykla, biblioteka. 1960–1980 m. mokykla buvo didžiausia rajone, joje mokėsi apie 1000 mokinių. Mokykloje dirbo aukštos kvalifikacijos mokytojai. Mokykla garsėjo savo sportininkais. 2008 m. mokykla tapo gimnazija, jai suteiktas „Žeimenos" vardas. 2012 m. rugsėjo 1 d. prie gimnazijos prijungta Magūnų pagrindinė mokykla.

Direktoriai
-----------

* 1965 m. Vladislav Dedul
* 1994 m. L. Ilina
* 2000 m. J. Stundža
* 2007 m. Natalija Gulevataja-Alinauskienė
* 2013 m. Katažina Matiusovič
* 2018 m. Edita Meškovienė

Žymūs mokiniai
--------------

* Ana Ambrazienė-Kosteckaja, pasaulio 400 m. bėgimo rekordininkė, 1973 m. abiturientė
* Viktoras Meškauskas, Lietuvos Olimpinės rinktinės narys, 1987 m. abiturientas

Himnas
------

Mokyklos himnas sukurtas lietuvių, lenkų ir rusų kalbomis (muz. S. Brovko, žodžiai B. Kozlovo, V. Volskienės, V. Skvorcovos, H. Žukovskos).

Ateinam nedrąsiai gėlėm nešini,
Keliaujam svajonių ir mokslo šaly.
Mus jungia draugystė, knyga, papročiai,
Išgarsinkim vardą mokyklos plačiai.
Gyvenimas šaukia, išskleiskim sparnus,
Nuo klasės lentos išmintingus žodžius
Įrašę į širdis, sudėję į dainą,
Rytojaus stebuklo sutikti mes einam.
Tam, gdzie jest daleko rodzinny mój dom,
Gdzie rzeka i sady po nocach się śnią,
Gdzie grono przyjaciół splecione jest w krąg,
Tu moje gimnazjum, korzenie me stąd.
Bo być gimnazistą to honor i cześć,
Twą chwałę i sztandar każdy chce nieść.
Tradycje ojcowskie będziemy strzec,
Bo nasze gimnazjum najlepsze – to wiedz!
Судьба разделяет тебя и меня,
И вихрем уносит в чужие края.
Но города в мире не встретишь родней,
Давайте, ребята, держаться корней!
Я верю, с годами, приснится не раз
Мне первый учитель и мой дружный класс.
Здесь кто-то впервые услышал слова –
Пабраде, Гимназия и Жеймяна!

Nuorodos
--------

* Mokyklos svetainė Archyvuota kopija 2007-09-03 iš Wayback Machine projekto.